Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας για τον ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μεικτής Επιτροπής του ΕΟΧ αποβλέπει στην τροποποίηση του πρωτοκόλλου 31 με σκοπό την επέκταση της συνεργασίας στον τομέα των υπηρεσιών πληροφόρησης και της ασφάλειας των συστημάτων πληροφοριών Θεσπίζει το πλαίσιο συνεργασίας και καθορίζει τις λεπτομέρειες για την πλήρη συμμετοχή των κρατών ΕΟΧ-ΕΖΕΣ στις κοινοτικές δράσεις σε αυτόν τον τομέα :

- Προπαρασκευαστικές δράσεις στον τομέα της προώθησης του ευρωπαϊκού ψηφιακού περιεχομένου στα παγκόσμια δίκτυα, η οποία εντάσσεται στο πλαίσιο του κονδυλίου Β5-334 του γενικού προϋπολογισμού της Ευρωπαϊκής Ένωσης για το δημοσιονομικό έτος 2000.

3. Σύμφωνα με το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις αυτές κατόπιν προτάσεως της Επιτροπής.

4. Το σχέδιο απόφασης της Μεικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή ελπίζει ότι θα είναι σε θέση να παρουσιάσει τη θέση της Κοινότητας στη Μεικτή Επιτροπή του ΕΟΧ τον Ιούλιο 2000.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, τα άρθρα 86 και 98,

Εκτιμώντας τα εξής:

(1) Το πρωτόκολλο 31 της συμφωνίας τροποποιήθηκε με την απόφαση αριθ. ... της Μεικτής Επιτροπής του ΕΟΧ, της ........ [1].

[1] ΕΕ L ...

(2) Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας προκειμένου να συμπεριλάβει τις προπαρασκευαστικές δράσεις στον τομέα της προώθησης του ευρωπαϊκού ψηφιακού περιεχομένου στα παγκόσμια δίκτυα, η οποία εντάσσεται στο πλαίσιο του κονδυλίου Β5-334 του γενικού προϋπολογισμού της Ευρωπαϊκής Ένωσης για το δημοσιονομικό έτος 2000.

(3) Το πρωτόκολλο 31 της συμφωνίας πρέπει επομένως να τροποποιηθεί ώστε να είναι δυνατή η εν λόγω επέκταση της συνεργασίας κατά το δημοσιονομικό έτος 2000,

ΑΠΟΦΑΣΙΖΕΙ:

Άρθρο 1

Στο άρθρο 2 του πρωτοκόλλου 31 της συμφωνίας, προστίθεται η ακόλουθη παράγραφος:

«6. Τα κράτη της ΕΖΕΣ συμμετέχουν, από 1ης Ιανουαρίου 2000, στις κοινοτικές δράσεις στο πλαίσιο του ακόλουθου κονδυλίου, το οποίο έχει ενταχθεί στον γενικό προϋπολογισμό της Ευρωπαϊκής Ένωσης για το δημοσιονομικό έτος 2000:

- Β5-334: Προώθηση του ευρωπαϊκού ψηφιακού περιεχομένου στα παγκόσμια δίκτυα.»

Άρθρο 2

Στις παραγράφους 1, 2 και 3 του άρθρου 2 του πρωτοκόλλου 31 της συμφωνίας, οι λέξεις «παράγραφος 5» αντικαθίστανται από τις λέξεις «παράγραφοι 5 και 6».

Άρθρο 3

Η παρούσα απόφαση αρχίζει να ισχύει στις ... 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [2].

[2] [Αναφέρονται συνταγματικές απαιτήσεις.][Δεν αναφέρονται συνταγματικές απαιτήσεις.]

Εφαρμόζεται από 1ης Ιανουαρίου 2000.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, ... 2000.

Για τη Μεικτή Επιτροπή του ΕΟΧ

Ο Πρόεδρος

Οι Γραμματείς της Μεικτής Επιτροπής του ΕΟΧ